Թեոֆանիս Գեկաս

Թեոֆանիս Գեկաս (, ), հույն պրոֆեսիոնալ ֆուտբոլիստ, ով հարձակվողի դիրքում հանդես է գալիս շվեյցարական Սիոն ֆուտբոլային ակումբի կազմում։

Նա եղել է Հունաստանի Սուպերլիգայի, ինչպես նաև նախորդ մրցաշրջանների գերմանական Բունդեսլիգայի լավագույն ռմբարկուն։ Իր ֆուտբոլային կարիերայի մեծ մասը նա անց է կացրել այդ երկու պետություններում (Հունաստան, Գերմանիա), ինչպես նաև Թուրքիայում, Անգլիայում և Իսպանիայում։

Միջազգային մակարդակով, 2005-ից 2014 թվականների միջև ընկած ժամանակահատվածում Թեոֆանիս Գեկասը ներկայացրել է Հունաստանը Եվրոպայի երկու առաջնություններում և մի քանի աշխարհի առաջնություններում։ Նա վաստակել է 78 ֆուտբոլային գավաթներ և մրցանակներ։

2010 թվականի ֆուտբոլի աշխարհի առաջնության որակավորման փուլում Գեկասը հեղինակել է 10 գնդակ։ Նա եղել է բոլոր ժամանակների Հունաստանի երրորդ ամենաշատ գոլեր հեղինակած ֆուտբոլիստը։

Ֆուտբոլային կարիերա 
Գեկասը իր պրոֆեսիոնալ ֆուտբոլային կարիերան սկսել է 1998 թվականի ամռանը իր հայրենի Լարիսա քաղաքը ներկայացնող Աթլետիկի Էնոսի Լարիսա (ԱԷԼ) ֆուտբոլային ակումբի կազմում*:

2001 թվականի ամռանը Լարիսայում երեք տարի հանդես գալուց հետո Գեկասը տեղափոխվում է մեկ այլ հունական ֆուտբոլային ակումբ՝ Կալիթեա։ Առաջին իսկ մրջաշրջանում Կալիթեան դառնում է Հունաստանի Սուպեր Լիգայի չեմպիոն։

Գեկասը հեղինակում է 14 գնդակ 26 ֆուտբոլային հանդիպումներում և դառնում Հունաստանի 2001-2002 թվականների մրցաշրջանի լավագույն ֆուտբոլիստը։

Գեկասը Հունաստանի երկրորդ դիվիզիոնիում անցկացրած 87 հանդիպումներում հեղինակել է ընդհանուր առմամբ 30 գնդակ՝ Լարիսայի և Կալիթեայի կազմերում։

Հունաստանի գավաթի խաղարկության ժամանակ երկրորդ դիվիզիոնում՝ Լարիսայում և առաջին դիվիզիոնում՝ Կալիթեայում անցկացրած 80 խաղերում հեղինակելով 46 գնդակ, ակումբը համաձայնվում է ֆուտբոլիստին տեղափոխել Պանաթինաիկոս։

Գեկասը տեղափոխվում է Պանաթինաիկոս 2005 թվականի ձմռանը՝ որոշակի ընդմիջումից հետո։ Նոր ակումբում Գեկասը դառնում է 2005 թվականի լավագույն ռմբարկում՝ 18 գոլով։

Այս ժամանակահատվածում նա Հունաստանի ֆուտբոլի ազգային հավաքականում խաղալու հրավեր է ստանում։

Տեղափոխվելով ազգային հավաքական նա իր նորամուտը նշում է 2-0 հաշվով հաղթանակով՝ Ֆուտբոլի 2006 թվականի առաջնության որակավորման հանդիպումների ընթացքում, որը տեղի էր ունենում 2005 թվականի մարտին։

Ազգային հավաքականի կազմում Գեկասը 2005 թվականին մասնակցել է նաև Կոնֆեդերացիաների գավաթի խաղարկությանը։

Ընդհանուր առմամբ Թեոֆանիս Գեկասը Պանաթինաիկոսի կազմում անցկացրել է 41 հանդիպում և հեղինակել 23 գնդակ։ 2005-2006 թվականների մրցաշրջանում Գեկասը նշեց իր նորամուտը Չեմպիոնների Լիգայում և ՈւԵՖԱ-ում զբաղեցրեց երրորդ տեղը հույն ռմբարկուների ցանկում։ Գերմանիայի երկրորդ Բունդեսլիգայի «Բոխում» ֆուտբոլային ակումբը 2006 թվականի գարնանը հետաքրքրություն է ցուցաբերել ֆուտբոլիստի նկատմամբ, սակայն Պանաթինաիկոսը նրա դիմաց առաջարկել է €2 մլն։

2006 թվականի ամտանը Պանաթինաիկոսը ստորագրում է պայմանագիր հունական ՊԱՕԿ ֆուտբոլային ակումբի հետ, որի համաձայն ակումբի ռմբարկու Դիմիտրիս Սալպինգիդիսը տեղափոխվում էր Պանաթինաիկոս, իսկ Գեկասը փոխադարձաբար ՊԱՕկ։ Գեկասը հրաժարվել է Պանաթինաիկոսի ղեկավարության կողմից ստորագրված պայմանագրի կատարումից, որն էր «Բոխում» տեղափոխվելը։ Գերմանիայի բարձրագույն դիվիզիոն հասած ակումբը հույն ֆուտբոլիստին առաջարկեց 300 000 եվրո ամսավճար, սակայն Գեկասը ասաց, որ եթե նրանց ցանկանում են մնալ բարձրագույն դիվիզիոնում պետք է վճարեն € 700,000: 2006-2007 թվականների մրցաշրջանի ժամանակ կարճ ժամանակահատվածում Գեկասը դարձավ գերմանական ակումբի աստղերից մեկը և սկսեց վայելել երկրպագուների համակրանքը։ Ակումբի կազմում իր հաղթական գոլը նա նշեց սիրտակի պարելով։ Մարզիչ Մարսել Կոլլերը ասել է, որ Գեկասի գալուց հետո Բոխումը ապահովագրել է իր տեղը Բունդեսլիգայում և շարժվելու է մինչև վերջ։ Գեկասը մրցաշարը ավարտեց Բունդեսլիգայի ռմբարկուի տիտղոսով՝ 20 գոլ։

Ծանոթագրություններ 

Հույն ֆուտբոլիստներ
Մայիսի 23 ծնունդներ
1980 ծնունդներ
Թուրքական Սուպեր լիգայի ֆուտբոլիստներ
Բունդեսլիգայի ֆուտբոլիստներ
Ֆուտբոլի հարձակվողներ
Պրեմիեր Լիգայի ֆուտբոլիստներ
Լա Լիգայի ֆուտբոլիստներ
Անգլիայի լեգեոներ ֆուտբոլիստներ